《明晨邀三君集舟中是日雪大作竟暮》
明代·胡应麟

黯淡同云际碧天，溪山遥望转清妍。谁将剡曲风前棹，并载梁台雪里筵。

玉树乍惊瑶瑟倚，冰花时傍彩毫传。飞觞总是琼楼客，肯借阳春和昔年。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。